open-index/open-wikipedia-markdown huggingface dataset:
Λουαπούλα

Η **Λουαπούλα** (αγγλικά: *Luapula*) είναι μια από τις 9 επαρχίες της Ζάμπιας. Πρωτεύουσα είναι η Μάνσα. Έχει πληθυσμό 938.000 κατοίκων (απογραφή 2000). Έχει έκταση 50.567 τ.χλμ.. Βρίσκεται κεντρικά-βόρεια της Ζάμπιας. 

Η Δυτική Επαρχία διαιρείται σε 7 συνοικίες: Τσιένγκι, Καουάμπουα, Μάνσα, Μιλένγκε, Μουένσε, Ντσελένγκε και Σάμφυα.

## Γεωγραφία
Η Λουαπούλα βρίσκεται κεντρικά-βόρεια της Ζάμπιας. Συνορεύει στα δυτικά με τη Βόρεια Επαρχία, στα νοτιοδυτικά με την Κεντρική Επαρχία και στα ανατολικά με τη Λαϊκή Δημοκρατία του Κονγκό. 

Έχει συνολική έκταση 50.567 τ.χλμ..

## Συνοικίες
thumb|left|250px|Οι συνοικίες της Λουαπούλα

Η Λουαπούλα διαιρείται σε 7 συνοικίες:

# Καλάμπο
# Τσιένγκι
# Καουάμπουα
# Μάνσα
# Μιλένγκε
# Μουένσε
# Ντσελένγκε
# Σάμφυα 

## Δημογραφία
Σύμφωνα με την απογραφή του 2000, η Δυτική Επαρχία έχει 938.000 κατοίκους.

## Πάρκα και Προστατευμένες Περιοχές
Τα κυριότερα πάρκα της Λουαπούλα είναι τα ακόλουθα:

* Εθνικό Πάρκο Πεδιάδας Λουσένγκα
* Λίμνη Μουερού - Ποταμός Λουαπούλα
* Λίμνη Μπανγκουεουλού

## Δείτε επίσης
* Επαρχίες της Ζάμπιας

## Παραπομπές


Κατηγορία:Επαρχίες της Ζάμπιας
Νότια Επαρχία (Ζάμπια)

Η **Νότια Επαρχία** (αγγλικά: *Southern Province*) είναι μια από τις 9 επαρχίες της Ζάμπιας. Πρωτεύουσα είναι η Λίβινγκστον. Έχει πληθυσμό 1.212.124 κατοίκων (απογραφή 2000). Έχει έκταση 85.283 τ.χλμ.. Βρίσκεται νότια της Ζάμπιας, από όπου και το όνομα. 

Η Νότια Επαρχία διαιρείται σε 11 συνοικίες: Τσόμα, Γκουέμπε, Ιτέζι-Τέζι, Καλόμπ, Καζουνγκούλ, Λίβινγκστον, Μαζαμπούκα, Μόνζε, Ναμουάλα, Σιαβόνγκα και Σιναζόνγκουε. 

## Γεωγραφία
Η Νότια Επαρχία είναι η νοτιότερη επαρχία της Ζάμπιας, από όπου και το όνομα. Καλύπτει όλη την νότια πλευρά της χώρας. Συνορεύει στα ανατολικά με τη Δυτική Επαρχία, στα βορειοανατολικά με την Κεντρική Επαρχία, στα βορειοδυτικά με την Λουσάκα, στα νότια με τη Ζιμπάμπουε και στα νοτιοανατολικά με τη Ναμίμπια.     

Έχει συνολική έκταση 85.283 τ.χλμ..

## Συνοικίες
thumb|left|250px|Οι συνοικίες της Νότιας Επαρχίας

Η Νότια Επαρχία διαιρείται σε 15 συνοικίες:

# Τσόμα
# Γκουέμπε
# Ιτέζι-Τέζι
# Καλόμπ
# Καζουνγκούλ
# Λίβινγκστον
# Μαζαμπούκα
# Μόνζε
# Ναμουάλα
# Σιαβόνγκα 
# Σιναζόνγκουε

## Δημογραφία
Σύμφωνα με την απογραφή του 2000, η Νότια Επαρχία έχει 1.212.124 κατοίκους.

## Πάρκα και Προστατευμένες Περιοχές
Τα κυριότερα πάρκα της Νότιας Επαρχίας είναι τα ακόλουθα:

* Εθνικό Πάρκο της Κάφουε - Το μισό από αυτό.
* Εθνικό Πάρκο του Λοτσινβάρ
* Εθνικό Πάρκο Καταρρακτών Βικτωρίας
* Λίμνη Καρίμπα

## Δείτε επίσης
* Επαρχίες της Ζάμπιας

## Παραπομπές


Νοτια
Κεντρική Επαρχία (Ζάμπια)

Η **Κεντρική Επαρχία** (αγγλικά: *Central Province*) είναι μια από τις 9 επαρχίες της Ζάμπιας. Πρωτεύουσα είναι η Κάμπουε. Έχει πληθυσμό 1.012.257 κατοίκων (απογραφή 2000). Έχει έκταση 94.393 τ.χλμ.. Βρίσκεται κεντρικά της Ζάμπιας, από όπου και το όνομα. 

Η Κεντρική Επαρχία διαιρείται σε 6 συνοικίες: Τσιμπόμπο, Κάμπουε, Καπίρι Μπόσι, Μκούσι, Σερέντζε και Μούμπουα. 

## Γεωγραφία
Η Κεντρική Επαρχία είναι η κεντρικότερη επαρχία της Ζάμπιας, εξ ου και το όνομα. Καλύπτει όλη την κεντρική πλευρά της χώρας. Συνορεύει στα δυτικά με τη Βόρεια Επαρχία, στα νοτιοδυτικά με την Ανατολική Επαρχία, στα νότια-κεντρικά με τη Λουσάκα, στα νοτιοανατολικά με τη Νότια Επαρχία, στα ανατολικά με τη Δυτική Επαρχία, στα βορειοανατολικά με τη Βορειοδυτική Επαρχία, στα βόρεια-κεντρικά με την Κόππερμπελτ και στα βορειοανατολικά με τη Λαϊκή Δημοκρατία του Κονγκό.  

Έχει συνολική έκταση 94.393 τ.χλμ..

## Συνοικίες
thumb|left|250px|Οι συνοικίες της Κεντρικής Επαρχίας (2022)

Η Κεντρική Επαρχία διαιρείται σε 6 συνοικίες:

# Τσιμπόμπο
# Κάμπουε
# Καπίρι Μπόσι
# Μκούσι
# Σερέντζε 
# Μούμπουα

## Δημογραφία
Σύμφωνα με την απογραφή του 2000, η Κεντρική Επαρχία έχει 1.012.257 κατοίκους.

## Πάρκα και Προστατευμένες Περιοχές
Τα κυριότερα πάρκα της Κεντρικής Επαρχίας είναι τα ακόλουθα:

* Εθνικό Πάρκο της Κάφουε
* Εθνικό Πάρκο Μπλε Λιμνοθάλασσας
* Εθνικό Πάρκο της Κασάνκα
* Εθνικό Πάρκο του Νότιου Λουάνγκουα
* Πεδιάδες Ποταμών Λουνσέμφουα και Λουκουσάσι 
* Βάλτος Λουκάνγκα

## Δείτε επίσης
* Επαρχίες της Ζάμπιας

## Παραπομπές


Κεντρικη
Μάχη του Μάρνη

Με την ονομασία **Μάχη του Μάρνη** φέρονται δύο ιστορικές εξίσου λυσσαλέες μάχες που διεξάχθηκαν γύρω από τον ποταμό Μάρνη στη ΒΑ. Γαλλία, στο λεγόμενο τότε Δυτικό Μέτωπο, στην αρχή και στο τέλος του Α' Παγκοσμίου Πολέμου. Οι μάχες αυτές προς διάκριση μεταξύ τους φέρονται με τις ακόλουθες ονομασίες:
# Μάχη του Μάρνη (1914) ή Πρώτη μάχη του Μάρνη που συνήφθη από 6 μέχρι 12 Σεπτεμβρίου 1914 και
# Μάχη του Μάρνη (1918) ή Δεύτερη μάχη του Μάρνη που συνήφθη από 15 Ιουλίου μέχρι 4 Αυγούστου του 1918.
Expo Tel Aviv

thumb|200px|left
thumb|200px|left
Το **Expo Tel Aviv** (προηγουμένως:**Εκθεσιακό και Συνεδριακό Κέντρο του Ισραήλ** και αργότερα **Συνεδριακό Κέντρο Τελ Αβίβ**) βρίσκεται στη λεωφόρο Rokach στο βόρειο Τελ Αβίβ, δίπλα στο σταθμό του τρένου "Πανεπιστήμιο". Ιδρύθηκε το 1932 και φιλοξενεί έως και 2 εκατομμύρια επισκέπτες και 45 έως 60 μεγάλες εκδηλώσεις σε ετήσια βάση. Διαθέτει 10 διαφορετικές αίθουσες, εκθεσιακούς χώρους και ένα μεγάλο υπαίθριο χώρο.

## Εξωτερικοί σύνδεσμοι

* 

Κατηγορία:Τελ Αβίβ
Κατηγορία:Συνεδριακά κέντρα στο Ισραήλ
Διεθνές Συνεδριακό Κέντρο (Ιερουσαλήμ)

Το **Διεθνές Συνεδριακό Κέντρο** (Εβραϊκά: מרכז הקונגרסים הבינלאומי, Merkaz HaKongresim HaBeinLeumi), γνωστό και ως Binyenei HaUma 
(Εβραϊκά: , Κτίρια του Έθνους), είναι αίθουσα συναυλιών και συνεδριακό κέντρο στο Giv'at Ram στην Ιερουσαλήμ, Ισραήλ. Είναι το μεγαλύτερο συνεδριακό κέντρο στη Μέση Ανατολή.

## Παραπομπές

## Εξωτερικοί σύνδεσμοι
*
*Συνεδριακό Κέντρο (Ιερουσαλήμ)

Κατηγορία:Κτίρια και κατασκευές στην Ιερουσαλήμ
Κατηγορία:Συνεδριακά κέντρα στο Ισραήλ
Λίβινγκστον (Ζάμπια)

Η **Λίβινγκστον** (αγγλικά: *Livingstone*) είναι πόλη στην νότια επαρχία της Ζάμπιας. Ήταν η πρωτεύουσα της Νότιας Επαρχίας μέχρι το 2012. Έχει πληθυσμό 136.897 κατοίκων (υπολογισμοί 2010). Βρίσκεται στη νοτιοανατολική της Ζάμπια και αποτελεί συνοριακό πέρασμα προς τη Ζιμπάμπουε. Κοντά βρίσκονται οι καταρράκτες Βικτωρίας. Η πόλη ιδρύθηκε το 1900 και ήταν η πρωτεύουσα της Ζάμπια μέχρι το 1935, όταν μετακινήθηκε στη Λουσάκα. Πήρε το όνομά της από τον εξερευνητή Ντέιβιντ Λίβινγκστον, τον πρώτο Ευρωπαίο που εξερεύνησε την περιοχή.

## Γεωγραφία
Η Λίβινγκστον βρίσκεται νοτιοανατολικά της Ζάμπιας και νότια-κεντρικά της Ανατολικής Επαρχίας. Είναι κτισμένη σε υψόμετρο περίπου 980 μέτρων.

### Κλίμα

## Δημογραφία
Η Λίβινγκστον είχε το 2000 είχε 97.000 κατοίκους.

## Εικόνες

Αρχείο:Livingstone1.jpg|Μνημείο του Ντέιιντ Λίβινγκστον
Αρχείο:Livingstone Main street 1999 (25A 0780).jpg|Ο κύριος δρόμος της Λίβινγκστον το 1999
  

## Δείτε επίσης
* Νότια Επαρχία (Ζάμπια)

## Παραπομπές


## Εξωτερικοί σύνδεσμοι
* Zambia National Tourist Bureau page
*  Map of Livingstone, Zambia by Openstreetmap

Κατηγορία:Πόλεις της Ζάμπιας
Συνοικίες της Ζάμπιας

thumb|right|250px|Οι συνοικίες της Ζάμπιας

Οι **[[επαρχίες της Ζάμπιας|επαρχίες]]** της **[[Ζάμπια]]ς** υποδιαιρούνται σε 72 συνοικίες (districts, ενικός district): 

## [[Ανατολική Επαρχία (Ζάμπια)|Ανατολική]]

* Τσαντίζα 
* Τσάμα 
* Τσιπίτα 
* Κατέτε 
* Λουντάζι 
* Mάμπουε  
* Νίμπα 
* Πετώκε 

## [[Βόρεια Επαρχία (Ζάμπια)|Βόρεια]]

* Τσιλούμπι 
* Τσινσάλι 
* Ισόκα 
* Καπούτα 
* Καζάμα 
* Λουβίνγκου 
* Μπάλα 
* Μπίκα 
* Μποροκόσο 
* Μπουλουνγκού 
* Μούνγκουι 
* Νακόντε 

## [[Βορειοδυτική Επαρχία (Ζάμπια)|Βορειοδυτική]]

* Ζαμβέζης 
* Καμπόμπο 
* Κασέμπα 
* Μουινιλούνγκα 
* Μουφούμπουε 
* Σολουέζι 
* Τσαβούμα 

## [[Κόππερμπελτ]]

* Καλουλούσι (Kalulushi)
* Κίτουε (Kitwe)
* Λουάνσυα (Luanshya)
* Λουφουανιάμα (Lufwanyama)
* Μασαΐτι (Masaiti)
* Μπόνγκουε (Mpongwe)
* Μουφουλίρα (Mufulira)
* Ντόλα (Ndola)
* Τσιλιλαμπόμπουε (Chililabombwe)
* Τσινγκόλα (Chingola)

## [[Νότια Επαρχία (Ζάμπια)|Νότια]]

* Τσόμα
* Γκουέμπε
* Ιτέζι-Τέζι
* Καλόμπ
* Καζουνγκούλ
* Λίβινγκστον
* Μαζαμπούκα
* Μόνζε
* Ναμουάλα
* Σιαβόνγκα 
* Σιναζόνγκουε

## [[Δυτική Επαρχία (Ζάμπια)|Δυτική]]

* Καλάμπο
* Καόμα
*Λουκουλού
* Μονγκού
* Σενάνγκα
* Σεσέκε 
* Σανγκόμπο

## [[Λουσάκα (Επαρχία)|Λουσάκα]]

* Κάφουε 
* Λουάνγκουα 
* Λουσάκα 
* Τσόνγκουε 

## [[Κεντρική Επαρχία (Ζάμπια)|Κεντρική]]

* Τσιμπόμπο
* Κάμπουε
* Καπίρι Μπόσι
* Μκούσι
* Σερέντζε 
* Μούμπουα

## [[Λουαπούλα]]

* Καλάμπο
* Τσιένγκι
* Καουάμπουα
* Μάνσα
* Μιλένγκε
* Μουένσε
* Ντσελένγκε
* Σάμφυα

## Δείτε επίσης
* Επαρχίες της Ζάμπιας

## Εξωτερικοί σύνδεσμοι
*Zambia Desktop Mapping Tools for Microsoft Office by Andy Lyons.
Ρούπερτ Γκριντ

Ο **Ρούπερτ Αλεξάντερ Λόιντ Γκριντ** (αγγλική γλώσσα: *Rupert Alexander Lloyd Grint*, 24 Αυγούστου 1988) είναι Άγγλος ηθοποιός, γνωστός για το ρόλο του ως Ρον Ουέσλι στη σειρά ταινιών Χάρι Πότερ.

Ο Γκριντ κέρδισε το ρόλο του Ουέσλι σε ηλικία 11 ετών, έχοντας προηγουμένως συμμετάσχει μόνο σε σχολικές θεατρικές παραστάσεις και στην τοπική ομάδα του θεάτρου. Από το 2001 έως το 2011, πρωταγωνίστησε σε οχτώ ταινίες *[[Χάρι Πότερ]]* μαζί με τους Ντάνιελ Ράντκλιφ και Έμμα Γουάτσον.

Το 2002, ο συμπρωταγωνιστικός ρόλος του στην ταινία *Thunderpants*, αποτέλεσε την πρώτη ενασχόληση του εκτός της σειράς Χάρι Πότερ. Έχει πρωταγωνιστήσει στην δραματική ταινία *Driving Lessons* το 2006 και στην ταινία χαμηλού προϋπολογισμού *Cherrybomb* το 2010. Ο Γκριντ συμπρωταγωνίστησε με τους Μπιλ Νάι και Έμιλι Μπλαντ στην κωμωδία *Wild Target*. Η πρώτη του ταινία μετά το τέλος της σειράς ταινιών Χάρι Πότερ και όπου έχει πρωταγωνιστικό ρόλο λέγεται *Into the White* (2012).

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* Cine.gr  
* Ρούπερτ Γκριντ στο IMDb

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
ΠΑΜ

Η συντομογραφία **ΠΑΜ** ή **Π.Α.Μ.** μπορεί να αναφέρεται:

* Στο Πανελλήνιο Αντιδικτατορικό Μέτωπο
* Στο Παγκρήτιο Απελευθερωτικό Μέτωπο
Βαλκανικοί Αγώνες Στίβου 1997

Οι **52οι [[Βαλκανικοί Αγώνες Στίβου]] 1997** έγιναν στην Αθήνα, στο Ολυμπιακό Στάδιο από 27 ως 29 Ιουνίου. Μετείχαν οκτώ βαλκανικές χώρες. Νικήτρια αναδείχθηκε η **[[Ελλάδα]]** στους άνδρες, σε 22 αγωνίσματα, και η **[[Ρουμανία]]** στις γυναίκες, σε 21 αγωνίσματα. Στο πρόγραμμα προστέθηκαν η σφυροβολία και το επι κοντώ γυναικών, ενώ διεξήχθη ξεχώριστο βαλκανικό πρωτάθλημα μαραθωνίου στο Αγρίνιο, στις 6 Απριλίου, εκτός βαθμολογίας.

## Αποτελέσματα

### Ανδρών

Διεξήχθη ξεχωριστό πρωτάθλημα στο Αγρίνιο, εκτός βαθμολογίας.

#### Βαθμολογία

### Γυναικών

Διεξήχθη ξεχωριστό πρωτάθλημα στο Αγρίνιο, εκτός βαθμολογίας.

#### Βαθμολογία

## Πηγές
*Αθλητική Ηχώ, 30/6/1997.
*Αθλητική Ηχώ, 29/6/1997.
*Αθλητική Ηχώ, 28/6/1997.
*BALKAN GAMES/CHAMPIONSHIPS
*ΑΡΧΕΙΟ ΣΕΓΑΣ.

Κατηγορία:Βαλκανικοί Αγώνες Στίβου
Κατηγορία:Στίβος το 1997
Κατηγορία:Διοργανώσεις στίβου στην Αθήνα
Χαμπάμπ

Η **Χαμπάτ** (αραβικά:خبب) είναι πόλη στη νοτιοδυτική Συρία και είναι πρωτεύουσα της επαρχία της Νταράα. Βρίσκεται 55 χιλιόμετρα νότια της συριακής πρωτεύουσας της Δαμασκού και σύμφωνα με την απογραφή του 2004, έχει με πληθυσμό 3,379 κατοίκων.

## Δημογραφία
Η πιο κοινή γλώσσα που ομιλείται είναι τα αραβικά. Άλλες γλώσσες είναι τα γαλλικά και η Ελληνιστική Κοινή, ως λειτουργική γλώσσα των πιστών της Μελχιτικής Ελληνικής Καθολικής Εκκλησίας και του Πατριαρχείου Αντιοχείας.

## Παραπομπές


## Εξωτερικοί σύνδεσμοι
* Επίσημη ιστοσελίδα του δήμου της πόλης

Κατηγορία:Πόλεις της Συρίας
Βαλκανικοί Αγώνες Στίβου 1996

Οι **51οι [[Βαλκανικοί Αγώνες Στίβου]] 1996** έγιναν στην πόλη Νις της Γιουγκοσλαβίας στις 31 Αυγούστου και 1 Σεπτεμβρίου. Μετείχαν οκτώ βαλκανικές χώρες με τη συμμετοχή των Σκοπίων από τις νέες χώρες που προέκυψαν από τη διάσπαση της Γιουγκοσλαβίας, και της Μολδαβίας, η οποία έγινε δεκτή στη Βαλκανική Ένωση Στίβου.  Νικήτρια αναδείχθηκε η **[[Ελλάδα]]** στους άνδρες, σε 22 αγωνίσματα, και η **[[Ρουμανία]]** στις γυναίκες, σε 19 αγωνίσματα. Διεξήχθη ξεχώριστο βαλκανικό πρωτάθλημα μαραθωνίου και το αγώνισμα αφαιρέθηκε από το πρόγραμμα.

## Αποτελέσματα

### Ανδρών

Διεξήχθη ξεχωριστό πρωτάθλημα στο Βελιγράδι, εκτός βαθμολογίας.
#### Βαθμολογία

### Γυναικών

Διεξήχθη ξεχωριστό πρωτάθλημα στο Βελιγράδι, εκτός βαθμολογίας
#### Βαθμολογία

## Πηγές
*Αθλητική Ηχώ, 1/9/1996.
*Αθλητική Ηχώ, 2/9/1996.
*BALKAN GAMES/CHAMPIONSHIPS.

Κατηγορία:Βαλκανικοί Αγώνες Στίβου
Κατηγορία:Στίβος το 1996
Κατηγορία:Αθλητισμός στη Γιουγκοσλαβία
Μαρν Α-630

thumb|right|300px|Πετρελαιοφόρο κλάσης Ντυράνς
Με το όνομα **MARNE** και γραμματάριθμο **Α-630** φέρεται μεγάλο δεξαμενόπλοιο, ελικοπτεροφόρο του γαλλικού πολεμικού ναυτικού. Είναι "κλάσης Ντυράνς" εκ του ονόματος του πρωτοπόρου πλοίου που ναυπηγήθηκε, με ίδια ναυπηγικά σχέδια. 

## Γενικά
Το Μαρν Α-630 ναυπηγήθηκε στα ναυπηγεία της Βρέστης, η τρόπιδα του οποίου τοποθετήθηκε στις 4 Αυγούστου του 1982, καθελκύστηκε στις 2 Φεβρουαρίου του 1985 και τέθηκε σε ενέργεια στις 7 Ιανουαρίου του 1987.

## Χαρακτηριστικά - διαστάσεις
*Εκτόπισμα με +πλήρες φόρτο 17.800 τόνοι
*Ολικό μήκος 157,3 μ. (615,9 πόδια)
*Μέγιστο πλάτος 21,2 μ. (69,5 πόδια)
*Μέγιστο βύθισμα 10,8 μ. (38,5 πόδια)
*Πρόωση: Φέρει δύο μηχανές Ντήζελ Πιλστίκ 16 PC με συνολική ισχύ 20.000 ίππων που στρέφουν δύο άξονες (διπλέλικο), δίνοντας μέγιστη ταχύτητα 19 κόμβους.
*Φόρτος καυσίμων 750 τόνους.
*Ακτίνα ενέργειας 9.000 μίλια με ταχύτητα 15 κόμβων.
*Πλήρωμα 160 (45 βαθμοφόροι)

## Εξοπλισμός
Οπλισμός Φέρει 2 πυροβόλα των 40 χιλ. και 2 δίδυμα των 20 χιλ. Το πρόστεγο φέρεται πρώραθεν του μέσου του πλοίου, επί του οποίου υπεράνω της γέφυρας φέρονται οι κεραίες επικοινωνιών και ραδιοεντοπιστών ραντάρ επιφανείας και αέρος. Επί της πρύμνης φέρεται ελικοδρόμιο προ του οποίου αναπτύσσεται το επίστεγο με χώρο φύλαξης ελικοπτέρου περιπολίας/επιτήρησης. Υπεράνω αυτού φέρονται οι δύο αντιτακτοί καπνοδόχοι, όπου και η αμφίπλευρη εγκατάσταση τεσσάρων μικρών αποβατικών σκαφών. Μεταξύ του προατέγου και επιστέγου, υπεράνω των δεξαμενών φορτίου (καυσίμων και ύδατος), φέρονται δύο μεγάλα ικριώματα με τηλεσκοπικούς γερανούς των σωλήνων ανεφοδιασμού πλοίων.

Το δεξαμενόπλοιο Μαρν φέρει τόσο δεξαμενές διαφόρων καυσίμων, πολεμικών πλοίων και αεροσκαφών, όσο και δεξαμενές ύδατος καθώς και κύτη μεταφοράς τροφοδοσίας και στρατιωτικού υλικού, συνολικής μεταφορικής ικανότητας περίπου 10.000 τόνων. Επίσης διαθέτει χώρους ενδιαίτησης / μεταφοράς καταδρομικών ομάδων 50 ανδρών. Υπηρεσιακά έχει υπαχθεί κατά καιρούς στους στόλους της Μεσογείου, του Ατλαντικού καθώς και του Ινδικού ωκεανού. 
Ο Μάρνης έχει την δυνατότητα να κάνει ταυτόχρονο εν πλω ανεφοδιασμό / πετρέλευση σε πέντε πλοία, δύο κινούμενα παράλληλα ανά πλευρά και ένα από την πρύμνη, κατόπιν απόλυτου συγχρονισμού των ταχυτήτων τους.

## Πηγές
* "Jane's Fighting Ships 1987-88"  (ετήσια έκδοση) σελ. 184.

Κατηγορία:Ελικοπτεροφόρα
Κατηγορία:Στρατός της Γαλλίας
Βαλκανικοί Αγώνες Στίβου 1935

Οι **Στ΄ [[Βαλκανικοί Αγώνες Στίβου]] 1935** διεξήχθησαν στην Κωνσταντινούπολη, στο Στάδιο Φενερμπαχτσέ, από τις 21 ως τις 29 Σεπτεμβρίου. Το στάδιο ήταν κατάμεστο και το πλήθος τους παρακολούθησε με μεγάλο ενθουσιασμό, κάτι που παραξένεψε και τους ίδιους τους διοργανωτές που δεν ανέμεναν τόσο κόσμο. Η Βουλγαρία μετείχε συμβολικά με δυο-τρεις αθλητές την τελευταία ημέρα των αγώνων, λόγω του πρόσφατου θανάτου του πρωθυπουργού της χώρας. Νικήτρια αναδείχθηκε και πάλι η Ελλάδα. Ο βαλκανικός αγώνας δεκάθλου έγινε στην Αθήνα, στις 25-26 Μαΐου, στο Παναθηναϊκό Στάδιο και ο βαλκανικός μαραθώνιος στις 26 Μαΐου στην κλασική διαδρομή παρουσία του Σπύρου Λούη. Ήταν και τα δυο εκτός βαθμολογίας.

## Οι νικητές

Έγινε στις 25-26 Μαΐου στην Αθήνα, εκτός βαθμολογίας.

Έγινε στις 26 Μαΐου στην κλασική διαδρομή Μαραθώνας-Αθήνα, εκτός βαθμολογίας.

## Βαθμολογία

**Σημείωση**: Βαθμολογήθηκαν με 6-5-4-3-2-1 β. οι έξι πρώτοι.

## Πηγές
*BALKAN GAMES/CHAMPIONSHIPS. 
*"Η χρυσή ιστορία των αγώνων", Αθλητική Ηχώ, 10/8/1979.
*"Τα 10 χρόνια των βαλκανικών αγώνων", Ακρόπολις, 10/10/1939, ψηφ. σελ. 49.


Κατηγορία:Στίβος το 1935
Κατηγορία:Αθλητισμός στην Κωνσταντινούπολη
Κατηγορία:Διοργανώσεις στίβου στην Τουρκία
Βαλκανικοί Αγώνες Στίβου 1936

Οι **Ζ΄ [[Βαλκανικοί Αγώνες Στίβου]] 1936** διεξήχθησαν στην Αθήνα, στο Παναθηναϊκό Στάδιο από 27 Σεπτεμβρίου ως 6 Οκτωβρίου. Κανονικά ήταν η σειρά της Βουλγαρίας να φιλοξενήσει τη διοργάνωση αλλά οι Βούλγαροι παραιτήθηκαν λόγω έλλειψης αθλητικής υποδομής. Μετείχαν οι πέντε βαλκανικές χώρες πλην της Αλβανίας αλλά η Βουλγαρία μετείχε συμβολικά με δυο-τρεις αθλητές. Νικήτρια αναδείχθηκε και πάλι η Ελλάδα.

## Χρονικό

Μετά από τρία χρόνια οι αγώνες επανήλθαν στην Αθήνα το 1936, στο Παναθηναϊκό Στάδιο. Ξεκίνησαν την Κυριακή 27 Σεπτεμβρίου με τα πρώτα αγωνίσματα. Κατά την τελετή έναρξης εντυπωσίασε η έμπνευση των διοργανωτών να πέσουν πενήντα κανονιοβολισμοί από τον Λυκαβητό. Την Τετάρτη 30 Σεπτεμβρίου έγιναν η δισκοβολία και η σφυροβολία και την Κυριακή 4 Οκτωβρίου θα γίνονταν τα υπόλοιπα αγωνίσματα αλλά προς το μεσημέρι ο καιρός χάλασε απότομα και ήταν φανερό πως ερχόταν σφοδρή καταιγίδα. Έτσι αποφασίστηκε τα υπόλοιπα αγωνίσματα να διεξαχθούν την Τρίτη 6/10/1936, οπότε ολοκληρώθηκαν οι αγώνες.

### Ο περιπετειώδης μαραθώνιος

Μεταξύ άλλων την δεύτερη Κυριακή είχε προγραμματιστεί η διεξαγωγή του μαραθώνιου, στην κλασική διαδρομή: Μαραθώνας-Στάδιο. Οι δρομείς είχαν μεταφερθεί με λεωφορείο στο Μαραθώνα από το πρωί. Το μεσημέρι που χάλασε ο καιρός και αποφασίστηκε η αναβολή των αγωνισμάτων, οι τηλεφωνικές γραμμές δεν λειτουργούσαν και δεν μπορούσαν να ειδοποιηθούν οι συνοδοί των δρομέων στο Μαραθώνα να μην εκκινήσουν. Αποφασίστηκε να σταλεί αγγελιοφόρος να τους ειδοποιήσει αλλά στο μεταξύ δόθηκε η εκκίνηση. Είχε αρχίσει να βρέχει και οι αθλητές ξεκίνησαν να τρέχουν στους λασπομένους δρόμους. Μάλιστα, ο Στέλιος Κυριακίδης, που περίμενε πώς και πώς αυτό τον αγώνα, μιας και παλιότερα δεν του επιτρεπόταν να αγωνίζεται ως Έλληνας διότι ως Κύπριος ήταν Άγγλος υπήκοος, είχε ήδη μια πτώση από γλίστρημα στα πρώτα μέτρα του αγώνα και συνέχιζε καταλασπομένος. Λίγο μετά τον τύμβο, πρόλαβε τους δρομείς ο αγγελιοφόρος της οργανωτικής επιτροπής και τους είπε πως ο αγώνας αναβλήθηκε.

Την Τρίτη, την ημέρα του αγώνα, επικρατούσε λιακάδα αλλά οι λάσπες ακόμα υπήρχαν στους χωματόδρομους των πρώτων χιλιομέτρων της διαδρομής ως το Πικέρμι. Ξεκίνησαν 16 δρομείς. Οι Έλληνες Ραγάζος και Κυριακίδης με ομαδική τακτική, κούρασαν τους αντιπάλους τους και ιδίως τον Ρουμάνο βαλκανιονίκη Γκαλλ. Μετά το Πικέρμι ο Κυριακίδης μπήκε επικεφαλής και συνεχώς αύξανε τη διαφορά, με αποτέλεσμα να τερματίσει σε 2 ώρες 49.10 που αποτελούσε με νέο ρεκόρ κλασικής διαδρομής. Τερμάτισαν 8 δρομείς, ως εξής:

## Οι νικητές

Έγινε κατά τη διάρκεια των αγώνων αλλά ήταν εκτός βαθμολογίας.

## Βαθμολογία

**Σημείωση**: Βαθμολογήθηκαν με 6-5-4-3-2-1 β. οι έξι πρώτοι.    

## Πηγές
*BALKAN GAMES/CHAMPIONSHIPS. 
*Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 113-115.
*"Η χρυσή ιστορία των αγώνων", Αθλητική Ηχώ, 10/8/1979.
*"Τα 10 χρόνια των βαλκανικών αγώνων", Ακρόπολις, 10/10/1939, ψηφ. σελ. 49.

Κατηγορία:Βαλκανικοί Αγώνες Στίβου
Κατηγορία:Στίβος το 1936
Κατηγορία:Διοργανώσεις στίβου στην Αθήνα
Μαρίνος Μαρινάκης

thumb|right|250px|Το πρώτο γήπεδο του ΠΟΑ, στην οδό Πατησίων, εκεί που σήμερα βρίσκεται το Οικονομικό Πανεπιστήμιο Αθηνών (πρώην ΑΣΟΕΕ), δημιουργήθηκε με την οικονομική ενίσχυση του Μαρίνου Μαρινάκη
Ο **Μαρίνος Μαρινάκης** ήταν Έλληνας επιχειρηματίας και αθλητικός παράγοντας. Υπήρξε ο πρώτος χρηματοδότης της ομάδας του Παναθηναϊκού κατά τα πρώτα έτη της δημιουργίας της και ο πρώτος που εισήγαγε στην Ελλάδα το άθλημα του χόκεϊ επί χόρτου.

Ο Μαρίνος Μαρινάκης είχε ζήσει για χρόνια στην Αγγλία όπου ως φίλαθλος είχε αγαπήσει το ποδόσφαιρο και τη δράση ενώ έδινε μεγάλη σημασία στα οφέλη του αθλητισμού. Επιστρέφοντας στην Ελλάδα υπήρξε μέλος του Εθνικού ΓΣ Αθηνών. Το 1908 ιδρύθηκε ο ΠΟΑ που ήταν ο σύλλογος από τον οποίο γεννήθηκε ο Παναθηναϊκός. Πρώτος πρόεδρος του ΠΟΑ ήταν ο Αλέξανδρος Καλαφάτης ο οποίος όντας φοιτητής του Πανεπιστημίου αδυνατούσε να διαθέσει αρκετό χρόνο για να ηγηθεί του συλλόγου. Ο Μαρινάκης ήταν αυτός που συγκέντρωνε τα στοιχεία που αναζητούσαν στον ΠΟΑ για τον ηγέτη του συλλόγου καθώς τα οικονομικά και τεχνικά μέσα ήταν μηδαμινά. Είχε τη δυνατότητα να βοηθήσει το σύλλογο οικονομικά ενώ παράλληλα διέθετε το κύρος και τις προσωπικές γνωριμίες ώστε να δώσει την ανάλογη επισημότητα και ανάπτυξη στον ΠΟΑ .

Ανέλαβε με ικανοποίηση την προεδρία του συλλόγου σε σύντομο διάστημα μετά την ίδρυσή του και ουσιαστικά υπήρξε ο πρώτος του πρόεδρος, καθώς ήδη στα εγκαίνια του συλλόγου κατείχε ο ίδιος την προεδρία. Τη μετακίνηση του Μαρινάκη στον ΠΟΑ ακολούθησαν ορισμένοι από τους πιο ικανούς ποδοσφαιριστές του Εθνικού ΓΣ Αθηνών. Από τους 7 αυτούς αθλητές ο Αργυρίου ήταν η πρώτη μεγάλη μεταγραφή του ΠΟΑ. Υπήρξε ο χρηματοδότης για τη δημιουργία του πρώτου γηπέδου της ομάδας στο οικόπεδο όπου σήμερα στεγάζεται η Ανωτάτη Εμπορική. Επί προεδρίας του Μαρίνου Μαρινάκη ο ΠΟΑ κατέκτησε 2 Πανελλήνια πρωταθλήματα το 1908 και το 1910.

Η συμπεριφορά του Μαρινάκη υπήρξε απολυταρχική και διοικούσε τον ΠΟΑ απαξιώνοντας τα ιδρυτικά μέλη του, αλλοιώνοντας υπέρ του τη σύνθεση του ΔΣ, ενώ έδειχνε την προτίμηση του στους νέους αθλητές που μετέγραψε από τον Εθνικό ΓΣ, καταρτίζοντας ο ίδιος την ενδεκάδα. Από τον Ιανουάριο του 1910 ο Γιώργος Καλαφάτης ενοχλημένος από τη διαμάχη του με το Μαρινάκη ξεκίνησε τις προσπάθειες για την ανασύσταση του συλλόγου επιδιώκοντας να απομακρύνει έτσι το Μαρινάκη. Στις 7 Μαρτίου 1910 έγινε η πρώτη γενική συνέλευση του ΠΠΟ και με αυτό τον τρόπο ο βασικός κορμός 34 αθλητών της ομάδας που ίδρυσε ο Καλαφάτης ανεξαρτητοποιήθηκε αφήνοντας στο Μαρινάκη ελάχιστους αθλητές κυρίως εκείνους που είχαν αποκτηθεί από τον Εθνικό. Ο ΠΟΑ μετά βίας μπορούσε να σχηματίσει ενδεκάδα στη συνέχεια μην μπορώντας να ανακάμψει απορροφήθηκε από τον Π.Σ. Γουδί το 1912. Το Σεπτέμβριο του 1910 με πρωτοβουλία του Μαρινάκη δημιουργήθηκε στον ΠΟΑ τμήμα χόκεϊ επι χόρτου με συνέπεια ο ΠΟΑ να είναι ο πρώτος σύλλογος που εισήγαγε το άθλημα στην Ελλάδα.

## Παραπομπές



Κατηγορία:Έλληνες επιχειρηματίες
Κατηγορία:Έλληνες πρόεδροι αθλητικών συλλόγων
Κατηγορία:Πρόεδροι ΠΑΟ
Βλάσσης Σταθοκωστόπουλος

Ο **Βλάσσης Σταθοκωστόπουλος** είναι Έλληνας επιχειρηματίας και στο παρελθόν έχει υπάρξει πρόεδρος της επαγγελματικής ομάδας βόλεϊ του Παναθηναϊκού.

## Βιογραφία
Ο Βλάσσης Σταθοκωστόπουλος είναι επιχειρηματίας ο οποίος κατέχει επιχειρηματικό όμιλο που διευθύνει πάνω από 30 εστιατόρια και μπαρ στην Παραλιακή Λεωφόρο, το Κέντρο της Αθήνας και την Πλάκα, κατέχοντας έτσι ένα μεγάλο μερίδιο του χώρου της διασκέδασης στην Αττική.

Από το 2001 ενίσχυε οικονομικά την επαγγελματική ομάδα βόλεϊ ανδρών του Παναθηναϊκού. Το 2002 ανέλαβε εξ ολοκλήρου το ΤΑΠ ΠΑναθηναϊκός με συνεργάτες τον Κώστα Μαργαρώνη και το Θεόδωρο Λιακόπουλο επενδύοντας την περίοδο 2002-03 1,5 εκατομμύριο ευρώ. Απέκτησε το Βραζιλιάνο πρωταθλητή κόσμου Αντρέ Νασιμέντο και τον προπονητή Ντανιέλε Ρίτσι. Το 2004 επί προεδρίας του Βλάσση Σταθοκωστόπουλου ο Παναθηναϊκός κατακτά το πρωτάθλημα Ελλάδας μετά από 8 χρόνια, ενώ παράλληλα συμμετέχει στο φάιναλ φορ του CEV cup. Το 2005 ο Παναθηναϊκός αγωνίστηκε για πρώτη φορά στο Champions League.

Το 2006 ο Βλάσσης Σταθοκωστόπουλος αποκτά για τον Παναθηναϊκό τον Αμαράλ Ντάντε έναν από τους καλύτερους βολεϊμπολίστες του πλανήτη και τον Ελκαρτέν Μαρσέλο προκαλώντας αίσθηση στο παγκόσμιο βόλεϊ. Με προϋπολογισμό 3 εκ. ευρώ Παναθηναϊκός κατέκτησε το πρωτάθλημα Ελλάδας το 2006 και αναδείχθηκε 3ος στο φάιναλ φορ του Top teams cup. Το 2007 ο Παναθηναϊκός αναδείχθηκε Κυπελλούχος Ελλάδας μετά από 22 χρόνια και το 2008 κατέκτησε και πάλι το Κύπελλο Ελλάδας. Το Μάιο του 2008 ο Βλάσσης Σταθοκωστόπουλος αποχώρησε από το τμήμα βόλεϊ του ΠΑΟ.

Κατά τη θητεία του Βλάσση Σταθοκωστόπουλου στην προεδρία του τμήματος ο ΠΑΟ κατέκτησε τίτλους, επανήρθε σε τροχιά πρωταθλητισμού σε Ελλάδα και Ευρώπη και υπήρξε οικονομική ευμάρεια. Μετά την αποχώρηση του η οικονομική διαχείριση και συνεισφορά δεν υπήρξε ανάλογη, με συνέπεια το τμήμα βόλεϊ του ΠΑΟ να απειληθεί με οικονομική και αγωνιστική παρακμή.

## Παραπομπές


Κατηγορία:Έλληνες επιχειρηματίες
Κατηγορία:Έλληνες πρόεδροι αθλητικών συλλόγων
Κατηγορία:Πρόεδροι ΤΑΑ Παναθηναϊκός
Βαλκανικοί Αγώνες Στίβου 1937

Οι **Η΄ [[Βαλκανικοί Αγώνες Στίβου]] 1937** διεξήχθησαν στο Βουκουρέστι από τις 5 ως τις 12 Σεπτεμβρίου. Την έναρξη κήρυξε ο ίδιος ο βασιλιάς Κάρολος της Ρουμανίας. Η Βουλγαρία μετείχε εντελώς συμβολικά με έναν αθλητή. Νικήτρια αναδείχθηκε και πάλι η Ελλάδα.

## Οι νικητές

## Βαθμολογία

**Σημείωση**: Βαθμολογήθηκαν με 6-5-4-3-2-1 β. οι έξι πρώτοι.    

## Πηγές
*BALKAN GAMES/CHAMPIONSHIPS. 
*"Η χρυσή ιστορία των αγώνων", Αθλητική Ηχώ, 10/8/1979.
*"Τα 10 χρόνια των βαλκανικών αγώνων", Ακρόπολις, 10/10/1939, ψηφ. σελ. 49.

Κατηγορία:Βαλκανικοί Αγώνες Στίβου
Κατηγορία:Στίβος το 1937
Κατηγορία:Βουκουρέστι
Βαλκανικοί Αγώνες Στίβου 1937
Διονύσιος Φαραζουλής

Ο **Διονύσιος Φαραζουλής** (1882-1920),  ήταν αρχιμανδρίτης, ιεροκήρυκας και ένα από τα ιδρυτικά μέλη της Αδελφότης Θεολόγων «Η Ζωή».
## Βίος
Ο **Διονύσιος Φαραζουλής** γεννήθηκε το 1882 στο Αίγιο. Προερχόταν από εύπορη και πολύτεκνη οικογένεια της περιοχής. Μετά την ολοκλήρωση των εγκύκλιων σπουδών ήλθε στην Αθήνα για να σπουδάσει στην Νομική Σχολή του Πανεπιστημίου Αθηνών. Στη συνέχεια θα εγγραφεί στην Θεολογική Σχολή του Πανεπιστημίου Αθηνών. 
Ως τριτοετής φοιτητής άρχισε να κηρύττει τις Κυριακές σε διαφόρους μικρούς ναούς της Αθήνας. Το 1907 αναγορεύθηκε διδάκτωρ της θεολογίας με τον βαθμό «άριστα».  Η γνωριμία του με τον Αρχιμ. Ευσέβιο Ματθόπουλο θα τον οδηγήσει για ένα μικρό χρονικό διάστημα στη Μονή του Μεγάλου Σπηλαίου, Τον Δεκέμβριο του 1912, χειροτονήθηκε πρεσβύτερος στον Ναό του Αγίου Γεωργίου (Καρύτση) από τον Τιμόθεο Αναστασίου. Κήρυττε στον ναό της Χρυσοσπηλαιωτίσσης. Τον Φεβρουάριο του 1919 μετετέθη από την Χρυσοσπηλιώτισσα, και διορίσθηκε από τον Μητροπολίτη Αθηνών Μελέτιο Γ', ως τακτικός ιεροκήρυκας στο Ναό του Αγίου Γεωργίου (Καρύτση), από όπου είχε ξεκινήσει ως διάκονος. Όμως ο Μητροπολίτης Μελέτιος την 1ην Ιανουαρίου του 1920 τον μετέθεσε στον Καθεδρικό Ναό των Αθηνών για να παρακολουθούν περισσότεροι άνθρωποι τα κηρύγματά του.
Ο Φαραζουλής συνεργάστηκε με το περιοδικό *Ανάπλασις* και το περιοδικό *Ζωή*.
Στις αρχές του 1920 προσβλήθηκε από γρίππη η οποία εξελίχθηκε σε πνευμονία και σύντομα πέθανε σε ηλικία μόλις 38 ετών, στις 23 Φεβρουαρίου της ίδιας χρονιάς.

## Εργογραφία
Τα δημοσιεύματα του Φαραζουλή κυκλοφόρησαν σε δύο αυτοτελείς τόμους, με τον τίτλο ΄΄Χριστιανική οικογένεια΄΄, Αθήνα, Έκδοσις του Θρησκευτικού Περιοδικού *Ζωή*, 1926 και ΄΄Ομιλίαι περί ηθικής και σωφροσύνης΄΄, Αθήναι, Ζωή, 1927
## Παραπομπές

## Βιβλιογραφία - Πηγές
* Αρχιμ. Χρυσοστόμου Κ. Παπαθανασίου, *Αρχιμανδρίτης Διονύσιος Φαραζουλής* https://web.archive.org/web/20111101020205/http://zoiforos.gr/index.php?option=com_content
* Έφη Γαζή, *«Πατρίς θρησκεία, οικογένεια». Ιστορία ενός συνθήματος (1880-1930)*, Πόλις, Αθήνα 2011 ISBN 978-960-435-307-1

Κατηγορία:Κληρικοί
Φράνσις Κρικ

Ο **Φράνσις Χάρι Κόμπτον Κρικ** (*Francis Harry Compton Crick*, Γουέστον Φάβελ, 8 Ιουνίου 1916 – Σαν Ντιέγκο, 28 Ιουλίου 2004) ήταν Άγγλος μοριακός βιολόγος, βιοφυσικός και νευροεπιστήμονας που έπαιξε καθοριστικό ρόλο στην ανακάλυψη της δομής του μορίου του DNA σε συνεργασία με τον Τζέιμς Γουάτσον, το 1953. Για τη συνεισφορά τους αυτήν μοιράστηκαν το 1962 το Βραβείο Νόμπελ Ιατρικής με τον Μόρις Γουίλκινς. Έγινε μέλος του Τάγματος της Αξίας, μίας διάκρισης περιορισμένου αριθμού μελών.

## Παραπομπές


Κατηγορία:Αγνωστικιστές
Κατηγορία:Άγγλοι βιολόγοι
Κατηγορία:Γενετιστές
Κατηγορία:Βιοφυσικοί
Κατηγορία:Νευροεπιστήμονες
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Εταίροι της Βασιλικής Εταιρείας
Κατηγορία:Υλιστές
Κατηγορία:Απόφοιτοι του Πανεπιστημιακού Κολλεγίου του Λονδίνου
Κατηγορία:Επικριτές του Χριστιανισμού
Ντικ Μπαβέτα

Ο **Ντικ Μπαβέτα** (πλήρες όνομα *Richard T. "Dick" Bavetta*, γεν. Μπρούκλιν Ν. Υόρκης, 10 Δεκεμβρίου 1939, ψευδώνυμο "*Cal Ripken Jr of referees*") είναι Αμερικανός επαγγελματίας διαιτητής καλαθοσφαίρισης, με παρουσία στο NBA από το 1975.

## Το ξεκίνημά του
Ο Μπαβέτα πρωτοασχολήθηκε με τη διαιτησία σε ηλικία 27 ετών, ξεκινώντας από τις χαμηλότερες κατηγορίες των αμερικανικών πρωταθλημάτων (αρχικά το CBA και στην συνέχεια το ABA) και το καλοκαίρι του 1975, ύστερα από προσπάθειες 9 ετών, έγινε δεκτός να συμμετάσχει στην κορυφαία διοργάνωση του αμερικανικού μπάσκετ, το N.B.A. Διαιτήτευσε τον πρώτο του αγώνα στις 2 Δεκεμβρίου της ίδιας χρονιάς, οκτώ μέρες πριν συμπληρώσει τα 36 του χρόνια. Ήταν η αναμέτρηση των Νιού Γιορκ Νικς με τους Μπόστον Σέλτικς, που έλαβε χώρα στη Νέα Υόρκη. Μέχρι και την περίοδο 1981-82, ο Μπαβέτα βρίσκονταν μεταξύ "φθοράς και αφθαρσίας", κινδυνεύοντας να υποβιβαστεί σε χαμηλότερο επίπεδο, καθώς οι αξιολογήσεις του ήταν μετριότατες.

## Η μεταμόρφωσή
Το καλοκαίρι του 1982 άλλαξε δραστικά τον τρόπο διατροφής του, τις καθημερινές του συνήθειες και με διαρκή άσκηση πέτυχε να εξελιχτεί σε έναν από τους κορυφαίους διαιτητές. Η λεπτή σιλουέτα του, που αρχικά αποτέλεσε μειονέκτημα, σταδιακά τον βοήθησε, σε συνδυασμό και με τη βελτίωση της φυσικής του κατάστασης, να επιτυγχάνει επιδόσεις πολύ υψηλότερες ακόμη και από νεώτερους συναδέλφους του. Από το 1983 έχει προβιβαστεί και διατηρηθεί σε θέση πρώτου διαιτητή, κάτι που του εξασφάλισε έκτοτε το προνόμιο να έχει τον τελικό λόγο σε περιπτώσεις διαφωνίας με τους βοηθούς του μέσα στον αγώνα.

## Η καθιέρωση
Οι ετήσιες απολαβές του για το 2012 βρίσκονται στο ύψος των 250.000 δολαρίων. Παρά τις φήμες που κατά καιρούς έχουν κυκλοφορήσει σχετικά με την ακεραιότητά του ως διαιτητού, αλλά και τις στενές σχέσεις του με τον κομισάριο του N.B.A. Ντέιβιντ Στερν, ο Μπαβέτα, γενικά, απολαμβάνει της αποδοχής, σαν ένας από τους πλέον αμερόληπτους και ακριβοδίκαιους παράγοντες του αθλήματος.

## Παραπομπές


## Πηγή
* Βαγγέλης Αρναούτογλου, "*Μυστήρια σφυρίχτρα*", Εφημερίδα "Το Βήμα", Κυριακή 26 Φεβρουαρίου 2012, σελ. Α44.

Κατηγορία:Αμερικανοί
Μητροπολίτης Ιεραπύτνης και Σητείας Ευγένιος

Ο **Μητροπολίτης Ευγένιος** (κατά κόσμον *Μιχαήλ Πολίτης*, Ηράκλειο, 11 Σεπτεμβρίου 1952 - Αθήνα, 15 Σεπτεμβρίου 2016) ήταν Έλληνας ιεράρχης του Οικουμενικού Πατριαρχείου και της Εκκλησίας της Κρήτης, ο οποίος διετέλεσε Μητροπολίτης Ιεραπύτνης και Σητείας από το 1994 ως τον θάνατό του το 2016.

## Βιογραφικά στοιχεία
### Οικογένεια
Γεννήθηκε στο Ηράκλειο στις 11 Σεπτεμβρίου 1952. Ο πατέρας του καταγόταν από την Κωνσταντινούπολη και είχε πολεμήσει στους Βαλκανικούς Πολέμους και στο μέτωπο της Αλβανίας. 

Ο προπάππος του (Γ. Πασχαλίδης) υπήρξε καπετάνιος του χωριού Κερά Πεδιάδος.

### Σπουδές
Μετά την ολοκλήρωση των γυμνασιακών του σπουδών στη γενέτειρά του, εισήχθη στην Ανώτερη Παιδαγωγική Εκκλησιαστική Ακαδημία της Θεσσαλονίκης σε ηλικία 19 ετών. Απέκτησε πτυχίο ιεροδιδασκάλου. 

Από το 1973 ως το 1977 φοίτησε στη Θεολογική Σχολή του Αριστοτελείου Πανεπιστημίου Θεσσαλονίκης και εν συνεχεία ακολούθησε μεταπτυχιακές σπουδές στην ίδια σχολή. 

Επί δύο έτη ήταν επιστημονικός συνεργάτης στην έδρα του Κανονικού Δικαίου και Ποιμαντικής του Αριστοτέλειου Πανεπιστημίου Θεσσαλονίκης. Κατά τη διάρκεια των σπουδών του έλαβε μέρος σε πολλά συνέδρια και διασκέψεις του Οικουμενικού Πατριαρχείου, με υποτροφία.

### Μοναστικός βίος
Το 1980 εκάρη μοναχός στην Ιερά Μονή Αγίου Γεωργίου Επανωσήφη. Το 1982 χειροτονήθηκε διάκονος και πρεσβύτερος από τον Αρχιεπίσκοπο Κρήτης Τιμόθεο, του δόθηκε το οφίκιο του αρχιμανδρίτη και διορίστηκε ιεροκήρυκας της Ιεράς Αρχιεπισκοπής Κρήτης. Μερικά έτη αργότερα ανέλαβε καθηγούμενος της Ιεράς Μονής Αγίου Γεωργίου Γοργολαΐνι, θέση την οποία υπηρέτησε έως την εκλογή του σε Μητροπολίτη Ιεραπύτνης.

### Αρχιερατεία
Στις 14 Ιουνίου 1994 εξελέγη παμψηφεί από την Ιερά Επαρχιακή Σύνοδο της Εκκλησίας Κρήτης Μητροπολίτης της Ιεράς Μητροπόλεως Ιεραπύτνης και Σητείας.

Ανέπτυξε φιλανθρωπικό έργο, ενισχύοντας ιδιαίτερα το Νοσοκομείο της Ιεράπετρας και τον αγώνα για να μην κλείσει, τον Ερυθρό Σταυρό και το Κοινωνικό Παντοπωλείο, καθώς και άλλους κοινωνικούς φορείς. 

Ειδικότερα, στήριξε τις κινητοποιήσεις και τα συλλαλητήρια για τη βελτίωση των υπηρεσιών υγείας στο Λασίθι και ανέλαβε μεσολαβητικό ρόλο στις διαβουλεύσεις των τοπικών και κοινωνικών φορέων με την κυβέρνηση, το 2011 και το 2012. 

Πρότεινε επίσης την αναβάθμιση και τη μετονομασία του Νοσοκομείου της Ιεράπετρας σε Νοσοκομείο Νοτίου Κρήτης.

### Θάνατος
Στις 15 Σεπτεμβρίου 2016 υπέστη καρδιακό επεισόδιο κατά τη διάρκεια πτήσεως προς την Αθήνα και απεβίωσε πριν τη μεταφορά του σε νοσοκομείο, σε ηλικία 64 ετών.

## Συγγραφικό έργο
Μέλημα του Μητροπολίτη ήταν η κατήχηση της νεολαίας. Έλαβε μέρος σε πολλά επιστημονικά συνέδρια και δημοσίευσε άρθρα σε περιοδικά θεολογικά έντυπα.

## Συλλογικά έργα
**Γέροντας Πορφύριος Καυσοκαλυβίτης*, Ιερά Μονή Ζωοδόχου Πηγής - Χρυσοπηγής, 2008.

## Σημειώσεις και παραπομπές


## Εξωτερικοί σύνδεσμοι
*Βιογραφικό Επίσημη Ιστοσελίδα της Ιεράς Μητροπόλεως Ιεραπύτνης και Σητείας

Κατηγορία:Μητροπολίτες Ιεραπύτνης και Σητείας
Βαλκανικοί Αγώνες Στίβου 1940

Οι **ΙΑ΄ [[Βαλκανικοί Αγώνες Στίβου]] 1940** διεξήχθησαν στην Κωνσταντινούπολη, στο στάδιο Φενερμπαχτσέ, στις 5 & 6 Οκτωβρίου, σε μελαγχολική ατμόσφαιρα, μιας και είχε ήδη ξεσπάσει ο Β΄ Παγκόσμιος Πόλεμος στην Ευρώπη.

## Η διοργάνωση
Στους αγώνες μετείχαν μόνο τρεις χώρες και ήταν η πρώτη φορά που ολοκληρωθηκαν σε ένα σαββατοκύριακο. Λόγω της μικρής συμμετοχής αποφασίστηκε να μην τηρηθεί επίσημη βαθμολογία. Πολυνίκης των αγώνων ήταν ξανά η *[[Ελλάδα]]*, όπως όλη την προπολεμική περίοδο. Όμως, οι Τούρκοι διοργανωτές ανακοίνωσαν μιαν άτυπη βαθμολογία, στην οποία πρώτη αναδείχθηκε η *[[Τουρκία]]*. Στους αγώνες δεν διεξήχθησαν τέσσερα αγωνίσματα: 4Χ400μ, 3000μ στιπλ, δέκαθλο και ελληνική δισκοβολία (η οποία άλλωστε καταργήθηκε μετά τον πόλεμο).

### Α΄ Βαλκανικός ανώμαλος δρόμος
Το 1940 διεξήχθη για πρώτη φορά Βαλκανικός αγώνας ανώμαλου δρόμου, το αποτέλεσμα του οποίου είχε αποφασιστεί να υπολογιστεί στην ομαδική βαθμολογία, κάτι που τελικά δεν έγινε. Ο αγώνας αποστάσεως 7,5χλμ διεξήθχη στις 24 Μαρτίου 1940 στη νήσο Χάλκη της Προποντίδας με συμμετοχή μόνο τριών χωρών: Τουρκίας, Ελλάδας και Γιουγκοσλαβίας. Την ελληνική ομάδα αποτελούσαν οι Αθ. Ραγάζος (εγκατέλειψε λόγω τραυματισμού), Βασ. Μαυραπόστολος (2ος), Δημ. Ράλλης (4ος) και Χρ. Βαρτζάκης (10ος). Στο ομαδικό τερμάτισε 2η με 16β.

## Οι νικητές

***ν.β.ρ.**: νέο βαλκανικό ρεκόρ.

## Βαθμολογία

**Σημείωση**: Η βαθμολογία ήταν ανεπίσημη.    

## Πηγές
*BALKAN GAMES/CHAMPIONSHIPS. 
*"Η χρυσή ιστορία των αγώνων", Αθλητική Ηχώ, 10/8/1979.
### Αναφορές


Κατηγορία:Βαλκανικοί Αγώνες Στίβου
Κατηγορία:Στίβος το 1940
Κατηγορία:Αθλητισμός στην Κωνσταντινούπολη
Κατηγορία:Διοργανώσεις στίβου στην Τουρκία
EX

Η συντομογραφία λατινικών & ελληνικών χαρακτήρων και αριθμός **EX** ή **Ex** ή **ΕΧ** ή **εχ** (στην αγγλική γλώσσα προφέρεται ι-εξ) μπορεί να αναφέρεται:

 
*Ως **Ex** στον Ex, διορθωτή κειμένου
*Ως **e****x**, στην εκθετική συνάρτηση
*Ως **Ε(Χ)** στην αναμενόμενη τιμή στα Μαθηματικά
*Στη λατινική λέξη **ex** (αντιστ. ελλ. **εκ**), όπως στις φράσεις *Deus ex machina*, *ex libris* κλπ

## Στην ελληνική γλώσσα
*Ως ͵ΕΧ´ ή **͵εχ´** στο ελληνικό σύστημα αρίθμησης ο αριθμός 5.600
*Στις πινακίδες κυκλοφορίας οχημάτων της Ελλάδας ως διακριτικό
*Στην Ελληνική Χωροφυλακή
Άγιος Δαβίδ, Γρενάδα

Ο **Άγιος Δαβίδ** (αγγλικά: Saint David, ή για συντομία St. David) είναι μια πόλη της Γρενάδας. Είναι η πρωτεύουσα της ενορίας και της περιφέρειας Άγιος Δαβίδ. Έχει υψόμετρο 26 πόδια (8 μέτρα). Βρίσκεται νοτιοανατολικά του νησιού και νότια-κεντρικά του Αγίου Δαβίδ ανάμεσα στις πόλεις Γουέστερχωλ και Λα Ταντ. Είναι σε πληθυσμό η τέταρτη μεγαλύτρερη πόλη της Γρενάδας μετά την πρωτεύουσα Σαιντ Τζόρτζις, τη Γκρενβίλ και τη Γκουγιάβ. Έχει πληθυσμό 1.320 κατοίκων (απογραφή 2005).

## Γεωγραφία
Ο Άγιος Δαβίδ βρίσκεται νοτιοανατολικά του νησιού και νότια-κεντρικά του Αγίου Δαβίδ ανάμεσα στις πόλεις Γουέστερχωλ και Λα Ταντ. Βρίσκεται βόρεια του Μωλτί και ανατολικά τις Συρακούσες).

## Δημογραφία
Ο Άγιος Δαβίδ είχε το 1991 1.200 κατοίκους, ενώ το 2005 1.320. Υπολογίζεται ότι το 2012 είχε πληθυσμό 1.289 κατοίκων. 

## Δείτε επίσης
* Κατάλογος πόλεων της Γρενάδας
* Άγιος Δαβίδ (ενορία), Γρενάδα

## Παραπομπές


Κατηγορία:Πόλεις της Γρενάδας
Άγιος Δαβίδ (ενορία), Γρενάδα

Η **ενορία του Αγίου Δαβίδ** (αγγλικά: Saint David parish, γαλλικά: Paroisse de Saint David) είναι η τρίτη μεγαλύτερη από τις 6 ενορίες της Γρενάδας. Πρωτεύουσα είναι ο Άγιος Δαβίδ. Έχει πληθυσμό 11.486 κατοίκων και έκταση 18 τ.μ. (47 τ.χλμ.).

Συνορεύει στα ανατολικά με τον Άγιος Γεώργιο και στα βόρεια με τον Άγιο Ανδρέα.

## Περιφέρειες
Ο Άγιος Δαβίδ αποτελεί και την ομώνυμη περιφέρεια.

## Πόλεις
* Άγιος Δαβίδ
* Απρέζ Του
* Μπακολέτ
* Μπακάιγ
* Πετίτ Μπακάιγ
* Μπαρόβ
* Μπατόν
* Μπεκ Μουί
* Μωλτί
* Μπουά ντε Γκανς
* Σαμπς Φλερς
* Κόντεντ
* Κορίνθια (Κοριντιά)
* Κρίμπις
* Ντέλις Χιλ
* Φαίρφιλντ
* Γκαλβ
* Γκρέιτ Ρεκίν
* Λα Σωζέ
* Λα φεμ
* Λα Πεστορά
* Λα Ζαγκέζ
* Λα Ταντ
* Λαουρά
* Λε Πετίτ Τρου
* Μαρντιγκράζ
* Μάρλμαουντ
* Μον Ντελίς
* Μορν Γκαζό
* Περντομοντέμπς
* Πρόβιντενς
* Ραβίν Λα Σωζ
* Σαιν-Λουί
* Ρεκίν
* Άγιος Παύλος
* Πουάντ ντε Πετίτ Τρου
* Συρακούσες
* Τερ Κανς
* Δε Παρκ
* Τεμπαίντ
* Άνω Λα Ταντ
* Βινσένς
* Γουίντγουαρντ
* Γουέστερχωλ
* Βιντζόρ

## Γεωγραφία
Ο Άγιος Δαβίδ βρίσκεται νοτιοδυτικά της Γρενάδας. Είναι η νοτιοδυτικότερη  ενορία της χώρας. Έχει έκταση 18 τ.μ. (47 τ.χλμ.). Είναι η τρίτη μεγαλύτερη σε έκταση ενορία της Γρενάδας, μετά τον Άγιο Ανδρέα και τον Άγιο Γεώργιο. Συνορεύει στα ανατολικά με τον Άγιος Γεώργιο και στα βόρεια με τον Άγιο Ανδρέα.

### Ποτάμια
Τα κυριότερα ποτάμια είναι:
* Το Κράιφις Ρίβερ,
* το Λιτλ Κράιφις Ρίβερ,
* το Γκρέτ Κράιφις Ρίβερ,
* το Λα Σωζέ Ρίβερ,
* το Πετίτ Μπακάιγ Ρίβερ,
* το Ρεκίν Ρίβερ,
* το Σαιν Λουί Ρίβερ και
* το Λα Ταντ Ρίβερ.

### Νησιά
Το κυριότερο νησί είναι το Βελ.

### Κόλποι
Οι κυριότεροι κόλποι είναι:
* Ο κόλπος Μπακάιγ,
* ο κόλπος Κράιφις και
* ο κόλπος Καβλ.

## Όνομα
Ο Άγιος Δαβίδ λέγεται στα αγγλικά: Saint David parish και στα γαλλικά: Paroise de Saint David. Το ψευδόνυμο της ενορίας είναι "The Virgin Parish", που στα ελληνικά σημαίνει ''Η Παρθένος Ενορία".

## Δείτε Επίσης
* Ενορίες της Γρενάδας

## Παραπομπές


Αγιος Δαβιδ
Βασιλικόν (νόμισμα)

[thumb|right|300px|Ένα από τα πρώτα ''βασιλικά'' που κόπηκαν, με τον καθήμενο σε θρόνο Ιησού στη μία του όψη, και τους [Ανδρόνικος Β' Παλαιολόγος|Ανδρόνικο Β' και Μιχαήλ Θ' στην άλλη, κρατώντας ανάμεσά τους ένα λάβαρο. Το νόμισμα φέρει την επιγραφή «ΘΕΕ ΒΟΗΘΕΙ AYTOKPATOPEC PΩMAIΩN».]]

Το **βασιλικόν**, συχνά αναφερόμενο και ως **δουκάτον**, υπήρξε αργυρό νόμισμα της Βυζαντινής Αυτοκρατορίας, σε ευρεία κυκλοφορία κατά τη διάρκεια του πρώτου μισού του 14ου αιώνα. Η κοπή του σηματοδότησε την τάση στη χρήση αργυρών νομισμάτων και ταυτόχρονα την σταδιακή εξάλειψη των χρυσών, εντός της αυτοκρατορίας.

## Ισοτρικά στοιχεία
[thumb|left|200px|Αργυρό Ενετικό δουκάτο (λεγόμενο και ''Matapan'') του [Φραντσέσκο Ντάντολο, περ. 1328. Οι εικαστικές του ομοιότητες με το βασιλικόν είναι προφανείς.]]

Η πρώτη χρήση βασιλικών εντοπίζεται λίγο πριν το 1304, επί ηγεμονίας του Αυτοκράτορα Ανδρόνικου Β' Παλαιολόγου (βασ. 1282 - 1328), με κύριο στόχο την πληρωμή των μισθοφόρων της Καταλανικής Εταιρείας. Εικαστικά, αποτέλεσε καθαρή αντιγραφή του Βενετικού αργυρού Δουκάτου και του Βενετικού Γροσίου, με την καθήμενη μορφή του Ιησού στη μία του όψη και στην άλλη των Ανδρόνικου Β' και συναυτοκράτορα Μιχαήλ Θ', σε αντικατάσταση του Δόγη με τον Ευαγγελιστή Μάρκο. Η ομοιότητα είναι ακόμη πιο προφανής αν αναλογιστούμε ότι *δουκάτο* σημαίνει «νόμισμα του δόγη», ενώ *βασιλικό* σημαίνει «νόμισμα του Βασιλέως»· στη νεότερη εποχή αμφότερα τα νομίσματα απαντώνται και ως *δουκάτα*.

Η σύσταση του *βασιλικού* ήταν από καθαρό ασήμι (920 βαθμών), ενώ -σε αντίθεση με άλλα κοίλα (σκυφωτά) βυζαντινά νομίσματα- είχε επίπεδη μορφή. Το βάρος του ήταν 2,2 γρ. και η συναλλαγματική του ισοτιμία υπολογίζεται στο 1:12 *[[υπέρπυρον|υπέρπυρα]]*, ή δύο *[[κεράτιον|κεράτια]]* (εξ'ου και *[[καράτι]]*). Σε χρήση υπήρξαν επίσης το *[[εξάγραμμο (νόμισμα)|εξάγραμμο]]* και το *[[μιλιαρήσιον]]*, αμφότερα αργυρά νομίσματα. Η πραγματική ισοτιμία του *βασιλικού* ήταν μάλλον χαμηλότερη, κυμαινόμενη αναλόγως της τιμής του αργύρου: πηγές της εποχής αναφέρουν 12½, 13 και 15 *βασιλικά* ανά *υπέρπυρο*. Ανάλογες πηγές επιβεβαιώνουν εξάλλου την κοπή *ημί-βασιλικών*, την υποδιαίρεση προφανώς του *βασιλικού*.

Η σημαντική έλλειψη αργύρου στην Ευρώπη και τη Μεσόγειο προκάλεσε -περί το 1330- τη δραματική ελλάτωση του βάρους του νομίσματος· μέχρι τα τέλη του 1340 το *βασιλικό* ζύγιζε όχι πάνω από 1,25 γρ., ενώ μία δεκαετία αργότερα η κοπή του σταμάτησε. Το 1367 αντικαταστάθηκε από το νεότερο και βαρύτερο *[[σταυράτον]]*.

## Παραπομπές


## Πηγές
*
*
*

## Βιβλιογραφία
*

Κατηγορία:Νομίσματα της Βυζαντινής Αυτοκρατορίας
Κατηγορία:Αργυρά νομίσματα
EL

Η συντομογραφία λατινικών χαρακτήρων **EL** ή **El** ή **el** (στην αγγλική γλώσσα προφέρεται ι-ελ) μπορεί να αναφέρεται:

*Ως **EL**
** Στο ΟΥΕΦΑ Γιουρόπα Λιγκ, αθλητική διοργάνωση ποδοσφαίρου.
** Στο Κόμμα της Ευρωπαϊκής Αριστεράς (European Left).
** Στην Ελληνική γλώσσα κατά ISO 639.
Πλήρης απασχόληση

**Πλήρης απασχόληση** στη μακροοικονομική ονομάζεται το επίπεδο εκείνο του ποσοστού ανεργίας το οποίο αντιστοιχεί σε μηδενική *κυκλική ανεργία*. Οι περισσότεροι οικονομολόγοι όταν μιλούν για «πλήρη απασχόληση» αναφέρονται στο ποσοστό ανεργίας μη-επιταχυνόμενου πληθωρισμού (Non-Accelerating Inflation Rate of Unemployment ή NAIRU). Ο όρος αυτός, ποσοστό ανεργίας μη-επιταχυνόμενου πληθωρισμού, είναι τεχνικός όρος που αντιστοιχεί σε ένα μέγεθος που μπορεί να προσδιοριστεί εμπειρικά. Εισήχθη από τους Φράνκο Μοντιλιάνι και Λουκά Παπαδήμο το 1975. Προέκυψε ως εξέλιξη της αρχικά προταθείσας έννοιας περί ενός «φυσικού ποσοστού ανεργίας» το οποίο είναι αναπόφευκτο να υπάρχει. Δηλαδή ανεργία προερχόμενη από όλες τις άλλες αιτίες εκτός των κυκλικών αυξομειώσεων του ποσοστού ανεργίας λόγω των οικονομικών κύκλων. Το επίπεδο «πλήρους απασχόλησης» του εργατικού δυναμικού αντιστοιχεί σε ένα ιδεατό, χωρίς τριβές, ακαμψίες ή ανελαστικότητες νεοκλασικό υπόδειγμα όπου όλοι εργάζονται όσο ακριβώς επιθυμούν με βάση ορθολογικές προσδοκίες για τον πραγματικό μισθό και το γενικό επίπεδο των τιμών. Οι δυσκολίες σχετικά με τον προσδιορισμό του «φυσικού ποσοστού ανεργίας» οδήγησαν στην αντικατάσταση του από το ποσοστό ανεργίας μη-επιταχυνόμενου πληθωρισμού.

## Πηγές
*R. Dornbusch, S. Fischer, *Macroeconomics*, 1990, ελληνική έκδοση σελ. 577.

## Παραπομπές


Κατηγορία:Μακροοικονομική
Κατηγορία:Εργασία
Κατηγορία:Απασχόληση
Λούτσιο Ντάλλα

thumb|right|350px|Ο Λούτσιο Ντάλλα (δεξιά) με τον παραγωγό Τζιανλουίτζι Σαλβιόνι.
Ο **Λούτσιο Ντάλλα** και **Λούτσιο Ντάλα** (ιταλικά: Lucio Dalla, 4 Μαρτίου 1943 - 1 Μαρτίου 2012) ήταν δημοφιλής Ιταλός τραγουδοποιός, ηθοποιός και σκηνοθέτης.

Σε μουσικό επίπεδο υπήρξε ένας από τους πλέον καταξιωμένους Ιταλούς τραγουδοποιούς και η σταδιοδρομία του, αγγίζει τα 50 χρόνια συνεχούς καλλιτεχνικής δραστηριότητας.

Πασίγνωστο είναι το τραγούδι του *Caruso*, που τραγούδησε και με τον Λουτσιάνο Παβαρότι. Μεταξύ των μεγάλων επιτυχιών του, τα *Anna e Marco* (που μετέφεραν στα ελληνικά οι αδελφοί Κατσιμίχα), *Piazza Grande, Come e' profondo il mare* και το *L'anno che verra*', που μετέφερε στα ελληνικά ο Διονύσης Σαββόπουλος (*Καλέ μου φίλε, σου γράφω*).

## Παραπομπές


Κατηγορία:Ιταλοί τραγουδιστές
Κατηγορία:Ιταλοί σκηνοθέτες
Κατηγορία:ΛΟΑΤ Χριστιανοί
Κωνσταντίνος Μπασιάς

Ο **Κωνσταντίνος Μπασιάς** (1824-1916) ήταν Έλληνας αγωνιστής και σημαντικός Αρχηγός στις επαναστάσεις της Κρήτης.
## Βιογραφία
Γεννήθηκε στο χωριό Επανωχώρι της περιοχής Σελίνου του νομού Χανίων. Υπήρξε ένας από τους κυριότερους υποκινητές και αρχηγούς της επανάστασης του 1858. Η μεγάλη του δράση σημειώνεται κατά την επανάσταση του 1866-1869, κατά την οποία διακρίθηκε για την σύνεση, τη στρατιωτική του εμπειρία και τον απαράμιλλο ηρωισμό του σε όλες τις μάχες που έλαβε μέρος και ήταν ένας από τους κυριότερους αρχηγούς της επαρχίας Σελίνου. Διακρίθηκε επίσης στην επανάσταση του 1878, την επανάσταση του 1889 και την τελευταία του 1895-1897. Κατά τις επαναστάσεις του 1889 και του 1896-1897 εξελέγη Γενικός Αρχηγός Σελίνου. Διετέλεσε επίσης και πρόεδρος της επιτροπής που όρισε η Κρητική πολιτεία για την αξιολόγηση και κατάταξη σε κατηγορίες, ανάλογα με τη δράση τους, των Κρητικών αγωνιστών των επαναστάσεων.
## Πηγές
* Ιστορίες Π. Κριάρη, Ι. Μουρέλου, Μιχ. Αναστασάκη και πλήθος στοιχείων και εγγράφων στο Ιστορικό αρχείο Κρήτης στα Χανιά. Στο αρχείο αυτό υπάρχει η σημαία του, διάτρητη από τουρκικές σφαίρες, η μπιστόλα του, η σφραγίδα του ως Γενικού Αρχηγού Σελίνου και άλλα αντικείμενά του.
## Εξωτερικοί σύνδεσμοι
* Ιστολ. Μπασιάς, http://bassiafa.blogspot.gr/p/1824-1916.html Κωνσταντίνος Μπασιάς 1824-1916]

Κατηγορία:Έλληνες αγωνιστές του 19ου αιώνα
Κατηγορία:Κρητικοί οπλαρχηγοί
The Gatehouse, Monmouth

thumb|right|250px|The Gatehouse

Το **The Gatehouse**, ή **The Gate House**, είναι παμπ στο Μόνμαουθ της Ουαλίας. Βρίσκεται στην οδό *Monnow St 125* κοντά στη γέφυρα Μόναου. Ονομάζονταν **Barley Mow** μέχρι το 2000, οπότε και άλλαξε όνομα. 
## Ιστορική αναδρομή
Το κτίριο είναι ιστορικό. Έγινε παμπ το έτος 1812 από έναν κοινωνικό σύλλογο γυναικών που το χρησιμοποιούσαν ως τόπο συνάντησης. Από τις συνδρομές των γυναικών χρηματοδοτούνταν ένα μικρό ταμείο για όλες τις γυναίκες που έτυχε να είναι άνεργες, λεχώνες, ασθενείς, άπορες ή οποιαδήποτε άλλης πάθησης. Το 1822 ο Ουίλιαμ Τζόουνς (*William Jones*) το νοίκιασε με το όνομα *Barley Mow* και το λειτουργούσε μέχρι τα τέλη του 19ου αιώνα. Αργότερα το νοίκιασαν και άλλοι, ο Teague, Wakin, Stead, και Harley. Μαθαίνουμε ότι το 1887 εκεί γιόρτασε έναν επίσημο δείπνο οι κοινωνικός σύλλογος *Loyal Trafalgar Lodge of Druids* με 100 καλεσμένους.  

## Παραπομπές


Κατηγορία:Χώροι εστίασης στο Ηνωμένο Βασίλειο
Δυνητικό προϊόν

Στα οικονομικά, ο όρος **δυνητικό προϊόν** αναφέρεται στο επίπεδο εκείνο του ακαθάριστου εγχώριου προϊόντος το οποίο η εγχώρια οικονομία δύναται να παράγει σε μακροχρόνια βάση χωρίς αύξηση του πληθωρισμού. Όταν το ΑΕΠ υπερβαίνει το δυνητικό προϊόν τότε η συνολική ζήτηση γίνεται μεγαλύτερη της συνολικής προσφοράς και το επίπεδο των τιμών τείνει να αυξάνεται, δηλαδή εμφανίζεται αυξανόμενος πληθωρισμός. Αντίστροφα, όταν το ΑΕΠ υπολείπεται του δυνητικού προϊόντος τότε οι παραγωγοί μειώνουν τις τιμές ώστε να μπορέσουν να πουλήσουν τις υπερβάλλουσες ποσότητες προϊόντων και υπηρεσιών που αντιστοιχούν στην παραγωγική τους δυναμικότητα. Δηλαδή έχουμε μειούμενο πληθωρισμό.

Όταν η οικονομία ισορροπεί στο επίπεδο δυνητικού προϊόντος τότε, εξ ορισμού, βρίσκεται στο λεγόμενο επίπεδο «πλήρους απασχόλησης». Ωστόσο υπάρχει γενικά ασυμφωνία μεταξύ των οικονομολόγων ως προς τα ακριβή ποσοστά ανεργίας που αντιστοιχούν στο πραγματικό επίπεδο «πλήρους απασχόλησης» κάθε οικονομίας και πως ακριβώς προσδιορίζεται πρακτικά αυτό το ποσοστό ανεργίας.

Το δυνητικό προϊόν αντιστοιχεί θεωρητικά σε μια μακροχρόνια «μόνιμη κατάσταση» σταθερότητας του παραγόμενου προϊόντος. Αποδεικνύεται ότι όταν το προσδοκώμενο ποσοστό πληθωρισμού είναι ίσο με το πραγματικό ποσοστό τότε το πραγματικό προϊόν Y ισούται με το δυνητικό προϊόν Y*.

## Πηγές
*R. Dornbusch, S. Fischer, *Macroeconomics*, 1990, ελληνική έκδοση σελ.629.

Κατηγορία:Μακροοικονομική